CELEX: 62021TN0080
Language: sl
Date: 2021-02-05 00:00:00
Title: Zadeva T-80/21: Tožba, vložena 5. februarja 2021 – Cargolux/Komisija

22.3.2021   
            
            
               SL
            
            
               Uradni list Evropske unije
            
            
               C 98/35
            
         
      Tožba, vložena 5. februarja 2021 – Cargolux/Komisija
      (Zadeva T-80/21)
      (2021/C 98/40)
      Jezik postopka: angleščina
      
         Stranki
      
      
         Tožeča stranka: Cargolux Airlines International SA (Cargolux) (Sandweiler, Luksemburg) (zastopnika: G. Goeteyn in E. Aliende Rodríguez, odvetnika)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  Evropski uniji, ki jo zastopa Komisija, naloži, naj povrne škodo, ki je družbi Cargolux nastala, ker Komisija ni plačala zamudnih in obrestnih obresti, nateklih v skladu s prvim odstavkom člena 266 PDEU zaradi izvršitve sodbe z dne 16. decembra 2015, Cargolux Airlines International SA/Komisija (zadeva T-39/11), zaradi česar, naj v skladu z drugim odstavkom člena 266 PDEU, členom 268 PDEU in drugim odstavkom člena 340 PDEU plača te zneske:
                  
                              i.
                           
                           
                              znesek, enak nateklim zamudnim obrestim, tj. obrestim od zneska 39 900 000 EUR po obrestni meri Evropske centralne banke za operacije refinanciranja na dan 1. november 2010 (in sicer 1 %), povečani za 3,5 % za obdobje od 15. februarja 2011 do 5. februarja 2016, kar znese 8 075 972,03 EUR ali po obrestni meri, ki jo Splošno sodišče šteje za ustrezno;
                           
                        
                              ii.
                           
                           
                              znesek, enak nateklim obrestnim obrestim, tj, obrestim od zneska nateklih zamudnih obresti za obdobje od 5. februarja 2016 do datuma dejanskega plačila zahtevanega zneska s strani Komisije (ali, če bi Splošno sodišče zavrnilo predlog družbe Cargolux, naj obrestne obresti tečejo od 5. februarja 2016, vsaj za obdobje od vložitve tožbe do dejanskega plačila zahtevanega zneska s strani Komisije) po obrestni meri Evropske centralne banke za operacije refinanciranja na dan 1. november 2010 (in sicer 1 %), povečani za 3,5 %, (ali po obrestni meri, ki jo Splošno sodišče šteje za primerno);
                           
                        
            
                  —
               
               
                  Komisiji naloži, naj družbi Cargolux plača vse stroške tega postopka.
               
            
         Tožbeni razlog in bistvene trditve
      
      Tožeča stranka v utemeljitev tožbe navaja en razlog, in sicer da je v skladu s drugim odstavkom člena 266 PDEU, členom 268 PDEU in drugim odstavkom člena 340 PDEU, podana nepogodbena odgovornost Komisije za plačilo odškodnine, ki ustreza zamudnim in obrestnim obrestim, nateklim v korist družbe Cargolux.